Diari Oficial de la Generalitat Valenciana


Sumari del DOGV 4740, del 27-04-2004 (2004/4095)

DECRET 59/2004, de 23 d'abril, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Mas d'Encosta, situada al terme municipal de Cervera del Maestre i que pertany a la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4095


Data del document
:   23-04-2004

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Cervera del Maestre
    * muntanya de l'estat

DECRET 59/2004, de 23 d'abril, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Mas d'Encosta, situada al terme municipal de Cervera del Maestre i que pertany a la Generalitat. [2004/4095]
  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i la inclusió en el Catàleg de Forests d'Utilitat Pública de la Província de Castelló de la forest denominada Mas d'Encosta, i atés que s'han justificat plenament les circumstàncies que ho motiven, procedix dictar el corresponent decret.
  
Per raó d'això, a proposta del conseller de Territori i Habitatge i després de la deliberació del Consell de la Generalitat, en la reunió del dia 23 d'abril de 2004,
  
DECRETE
  
Article 1
  
Es declara d'utilitat pública el terreny forestal denominat Mas d'Encosta, propietat de la Generalitat, d'una superfície de 560 ha., que correspon a la finca inscrita en el Registre de la Propietat de Sant Mateu en el tom 266, llibre 18, foli 89, finca 2.904, inscripció 2a.
  
Article 2
  
S'inclou en el Catàleg de Forests d'Utilitat Pública de la Província de Castelló la forest Mas d'Encosta, amb el número 107, de la següent forma:
  
Província: Castelló.
  
Partit judicial: Vinaròs.
  
Terme municipal: Cervera del Maestre.
  
Nom: Mas d'Encosta.
  
Número: 107.
  
Pertinença: Generalitat.
  
Límits: nord, propietat particular; est, propietat particular; sud, propietat particular; i oest, propietat particular, terme municipal de Sant Mateu.
  
Cabuda pública: 560 ha.
  
Cabuda total: 644 ha.
  
DISPOSICIÓ FINAL
  
El present decret tindrà efectes des de l'endemà de la publicació en el Diari Oficial de la Generalitat Valenciana.
  
Contra el present decret els interessats poden interposar recurs contenciós administratiu en el termini de dos mesos, comptadors a partir de l'endemà de la publicació d'aquest decret, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 23 d'abril de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,
  
RAFAEL BLASCO CASTANY